London: Počelo odbrojavanje za 30. OI
Za dvije godine olimpijski plamen biće upaljen na impresivnom stadionu kojim će prodefilirati sportisti iz 205 država
Cijena gradnje olimpijskih objekata je ogromna. Budžet londonskih igara je 14 i po milijardi dolara, skoro trostruko veći u odnosu na procjenu sa kojom je London ušao u kandidaturu za domaćina. Brojne sportske zvijezde i političari pristigli su ovih dana u London da razgledaju objekte koji se grade na prostoru Olimpijskog parka, gdje će tačno za dvije godine biti otvorene naredne ljetne olimpijske igre. Britanski nadležni zvaničnici ističu da London u pripremama ide ispred planiranog, a članovi Međunarodnog olimpijskog komiteta izražavaju zadovoljstvo do sada urađenim. Da ipak ima poneki kamen u cipeli koji žulja govori i bojazan vezana za troškove pripreme i održavanja Igara u uvjetima globalne ekonomske recesije i širokog kresanja troškova na koje se morala odlučiti britanska vlada. Organizatori Igara tvrde da je Olimpijski park, lociran u predgrađu Stratfod, najveće gradilište u Evropi. Na hiljade radnika radi i gradi na nekadašnjoj i poodavno napuštenopj industrijskoj zoni. Za dvije godine olimpijski plamen biće upaljen na impresivnom stadionu kojim će prodefilirati sportisti iz, kako se procjenjuje, 205 država u okviru ceremonije otvaranja 30. ljetnih olimpijskih igara. Zarad obilježavana početka odbrojavanja u London je stigao i jedan od nauspješnijih olimpijaca, američki sprinter Michael Johnson, osvajač 4 zlatne nedalje. I za sportiste je period od dvije godine kamen-međaš u njihovim priprema za olimpijska takmičenja ističe gospodin Johnson i dodaje: Dvije godine do početka olimpijade su kamen-međaš i za London. Sportski objekti poprimaju konačne oblike - od impresivnog zdanja olimpijskog bazena gdje će plivači poput Michaela Phelpsa osvajati medalje, do futurističke školjke košarkaške dvorane. I nesvakidašnje zdanje velodroma, biciklističke arene, je u završnici. Tu će se takmičiti britanska nada za zlatnu medalju, biciklista Chris Hoy: Cijena gradnje olimpijskih objekata je ogromna. Budžet londonskih igara je 14 i po milijardi dolara, skoro trostruko veći u odnosu na procjenu sa kojom je London ušao u kandidaturu za domaćina. Iz britanske vlade upozoravaju da olimpijske igre neće biti izuzete iz sadašnjeg kresanja troškova, ali da se to ne odnosi na glavne objekte. Patrick Lane, novinar londonskog Economist-a kaže da je, mjeren na bilo koji način, račun isuviše velik: Organizatori, pak, tvrde da će iza olimpijade ostati pozitivno naslijeđe. Sir Keith Mills, zamjenik predsjedavajućeg organizacionog komiteta Igara ističe: Građanima Londona, sudeći po njihovom raspoloženju, finansijski problemi neće uticati na oduševljene kojim prate gradnju objekata i čekaju na trenutak paljenja olimpijkog plamena. Ankete pokazuju da tri četvrtine Londonaca podržavaju igre, dakle više nego u vrijeme kada je London izabran za domaćina. Ukupan trošak će biti velik, ali će i London dobiti mnogo, uvjereni su i građani i organizatori. I dodaju - grad će biti ponosan što je bio domaćin najveće svjetske sportske smotre.